«Føler også sterkt med den flotte SK Brann-fansen som har svidd av mye cash for å komme hit. Send meg ei mld på hvilken pub dere er på og jeg kommer etter hver og river i en runde med pils», sier Frank Lidahl på Twitter lørdag kveld.

Les også: – Folk er fortvilet. De har reist langt og brukt mye penger (BA+)

Han var naturligvis langt nede etter at seriepremieren ble utsatt. Og synes veldig synd på tilreisende bergensere.

– De har brukt flere tusen kroner på fly og overnatting, så det er utrolig kjipt at de skal bli skadelidende, sier Lidahl.

Les også: – Jeg er veldig skuffet. Dette skulle vært unngått

Les også: Ranheim - Brann er utsatt

Ifølge Bataljonen var bortefeltet med 300 billetter solgt til kveldens kamp.

– Oi, er de så mange ja, sier Lidahl og ler.

– Jeg står for det jeg har skrevet, men det er altså rettet mot supportere som har reist hele veien fra Bergen. De har brukt mye penger forgjeves. Jeg er supporter selv og vet hvordan livet på veien er, sier Ranheims daglige leder.

På Twitter svarte etterhvert Brann-fansen hvor de befant seg, og Lidahl skriver at han har ringt det aktuelle utestedet og bedt dem servere en runde.

– Jo, takker så meget, den kom, svares det i kommentarfeltet.